
	ACTA 


	Expedient núm.: 
	Òrgan col·legiat: 

	JGL/2023/31 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de setembre de 2023 

	Durada 
	des de les 16.00 fins a les 18.00 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Joan Parcerisa i Albacete
	1r tinent d’alcaldessa
	Sí

	Maria Pilar Viladrich i Masana
	2a tinenta d’alcaldessa
	Sí

	Ramon Montaner i Viladrich
	3r tinent d’alcaldessa
	Sí

	Maria Moumen Es Saddouki
	4a tinenta d’alcaldessa
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l’acta JGL/2023/30 de la Junta de Govern Local de la sessió duta a terme el dia 18 de setembre de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 1084/2023. Canvi de nom llicència activitat explotació ramadera porcina - Ptda. de Sant Bernat (exp. 189)

	Favorable
	Tipus de votació: unanimitat

	Vista la sol·licitud de canvi de nom d’una llicència municipal de l'explotació ramadera porcina de la partida de Sant Bernat al terme municipal de Solsona (ref. cadastral 25257A002002630000AY), i que disposa de llicència municipal ambiental (exp. 189) atorgada per l’Ajuntament de Solsona amb registre de sortida núm. 3801 de data 2 d’octubre del 2007;
Considerant el que disposa la Llei 20/2009, de 4 de desembre, de prevenció i control de les activitats, el Decret 112/2010, de 3 d’agost, pel qual s’aprova el Reglament d’espectables públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat.


ACTIVITATS INNÒCUES
	Expedient 1706/2023. Règim de comunicació – llar compartida

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 25/2023
Cèdula d’habitabilitat: CHL00369223001
Activitat: llar compartida
Registre d'entrada: 2023-E-RC-2150, de 22 d'agost
Resolució: 25 de setembre de 2023.


AIGÜES
	Expedient 1587/2023. Alta del servei d'aigua, clavegueram i recollida d'escombraries, 3r trimestre de 2023

	Favorable
	Tipus de votació: unanimitat

	Segons consta a l’Ajuntament de Solsona s'ha pogut comprovar que està ocupat un immoble situat al carrer de la Bòfia. 

Consegüentment, qui l’ocupa s'està beneficiant del servei de subministrament d'aigua, clavegueram i recollida d'escombraries.
Vist el que disposen els articles 4 i 5 del reglament del servei municipal d'abastament d'aigua i l'ordenança fiscal que regula la taxa per la distribució d'aigua;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Donar d’alta el ciutadà en qüestió del servei d'aigua, clavegueram i recollida d'escombraries al local situat a l’adreça concreta des del tercer trimestre de 2023.
2. Atorgar-li un termini de vint dies perquè pugui al·legar allò que consideri pertinent. Posat cas que no es produeixi cap reclamació o al·legació, s'expedirà el contracte de subministrament d’aigua amb un import de 163,66 €.


CEMENTIRI
	Expedient 1703/2023. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’un nínxol de la part orient del cementiri municipal de Solsona;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €. Es comunica al sol·licitant que s'ha de passar a recollir el títol del nínxol per l’Oficina d'Atenció Ciutadana.


	Expedient 1738/2023. Concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova H del cementiri municipal de Solsona;
Vist que per decret d'Alcaldia 184/2019, de 20 de juny, té concedit, en règim de lloguer, l'esmentat nínxol;
Vist que aquesta concessió ha de figurar a nom seu;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol d’aquest tipus ascendeix a 423,00 €. Es comunica a la sol·licitant que s'ha de passar a recollir el títol del nínxol per l’Oficina d'Atenció Ciutadana.


CONTRACTACIÓ
	Expedient 1721/2023. Contracte menor de servei – "Redacció memòria valorada per la millora de l'eficiència energètica de l'enllumenat públic"

	Favorable
	Tipus de votació: unanimitat

	El 20 de setembre de 2023, el regidor delegat de Serveis, Joan Parcerisa i Albacete, emet informe justificatiu de la necessitat de contractar el servei "Redacció memòria valorada per la millora de l'eficiència energètica de l'enllumenat públic".
La motivació que justifica la necessitat del contracte és l’elaboració d'un pla integral per a la millora de l’eficiència energètica de l’enllumenant públic que permeti una substitució gradual i planificada de l’enllumenat del municipi de Solsona, per tant la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en que es categoritza aquesta activitat econòmica és 71323200-0 (Serveis de disseny d'enginyeria d'instal·lacions).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Ramon Cardona Casafont, per l'import de 5.160,00 € (IVA a part), Enginyeria CB2G, SCP, per l'import de 4.750,00 € (IVA a part) i ENGISIC solucions i consulting, SL, per l’import de 5.630,00 € (IVA a part).
L'arquitecta de l’Ajuntament Anna Grau i Riu ha informat, en data 22 de setembre de 2023, que una vegada vistes les ofertes, es considera que l'econòmicament més avantatjosa és la presentada per Enginyeria CB2G, SCP, per un import total de 4.750,00 € (sense IVA) i 5.747,50 € (IVA inclòs). Es considera que el proveïdor proposat compta amb capacitat d’obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: d) Infraestructura viària i altres equipaments de la seva titularitat.
Examinada la documentació que l'acompanya, vist l'informe de Secretaria i Intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, per unanimitat dels assistents, acorda:
Primer. Adjudicar el contracte menor pel servei "Redacció memòria valorada per la millora de l'eficiència energètica de l'enllumenat públic", a Enginyeria CB2G, SCP, amb CIF núm. J25681339, per un import de 4.750,00 € (sense IVA), més el 21% d'IVA, el que fa un import total de 5.747,50 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1650.62900 (enllumenat públic) amb càrrec a l'exercici 2023.
Tercer. Designar com a responsable de l’execució l'arquitecta de l’Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors, si s’escau, que han presentat pressupost.


CULTURA
	Expedient 1740/2023. Orfeó Nova Solsona – Dinar de celebració el primer d’octubre de 2023

	Favorable
	Tipus de votació: unanimitat

	Vista la sol·licitud presentada i subscrita per Pere Algué i Cardona, representant de l’Orfeó Nova Solsona, amb NIF núm. G25070327, en què demana autorització per utilitzar l'espai de sota la balma de la Mare de la Font per dur a terme el tradicional dinar anual de l'Orfeó el primer d'octubre, així com poder disposar de cadires i taulers i cavallets per a unes 55 persones;
A proposta dels regidors delegats de Cultura i de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 1573/2023. Error numeració concessió gual 

	Favorable
	Tipus de votació: unanimitat

	Vist que la Junta de Govern Local en la sessió duta a terme el dia 28 d'agost de 2023, acordà concedir un gul l'entrada i sortida de vehicles al carrer de Pompeu Fabra;
Vist que en el moment d'entregar la placa de gual permanent s'ha comprovat que hi ha hagut un error a l'hora de concedir el número de gual;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda modificar l'acord adoptat per la Junta de Govern Local duta a terme el dia 28 d'agost de 2023.


	Expedient 1660/2023. Associació Centre de Recursos i Activitats Àtic Solsona – Concert de nadales, 23 de desembre de 2023

	Favorable
	Tipus de votació: unanimitat

	Vista la sol·licitud presentada i subscrita per l’Associació Centre de Recursos i Activitats Àtic Solsona, amb NIF núm. G25682717, en què demana permís per poder ocupar la plaça Major el dia 23 de desembre, de les 18.00 a les 20.00 hores, per oferir un concert de nadales i poder utilitzar una connexió al subministrament elèctric, un escenari i l’equip de so;
Vist l'informe 402/2023 emès per la Policia Local i a proposta dels regidors delegats de Governació i de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i assumint el cost econòmic de les hores del tècnic de so. Es comunica al sol·licitant que l’activitat no ha d’impedir el pas de qualsevol vehicle d'urgències ni la circulació dels usuaris de la via.


	Expedient 1720/2023. AMPANS – Ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per Nadia Urrich i Colell, amb DNI núm. ***9513**, representant d’AMPANS, en què demana autorització per ocupar l’espai de davant l’ajuntament el dia 6 d’octubre, de les 9.30 a les 13.00 hores i de les 17.00 a les 19.30 hores, amb la col·locació d'una carpa per donar a conèixer el programa Ocell de Foc i sensibilitzar la població en relació a la salut mental;
Vist l'informe 416/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita i comunicar a la sol·licitant que l'activitat no ha d'impedir el pas de qualsevol vehicle d'urgències ni la circulació de la resta d'usuaris de la via.


HISENDA
	Expedient 1736/2023. Aprovació del padró fiscal del cànon de l’aigua dels establiments ramaders, any 2022

	Favorable
	Tipus de votació: unanimitat

	Atès que ha estat confeccionat el padró del cànon de l’aigua dels establiments ramaders de l’any 2022;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents:
1. Aprovar el padró fiscal corresponent a l’any 2022 del cànon de l’aigua per als establiments ramaders.
2. Determinar com a període voluntari de cobrament els mesos d’octubre i novembre de 2023.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 1723/2023. Ajuntament de Sant Llorenç de Morunys – Designació membre tribunal qualificador

	Favorable
	Tipus de votació: unanimitat

	Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que la treballadora municipal amb DNI núm. ***5072** s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que l'Escola d'Administració Pública de Catalunya ha designat vocal titular aquesta treballadora municipal en el tribunal qualificador de la convocatòria per proveir una plaça de tècnic en educació infantil a l’Ajuntament de Sant Llorenç de Morunys, així com un suplent en el cas en què no pogués assistir;
Vist que l’Ajuntament de Sant Llorenç de Morunys ha convocat el tribunal el proper dia 3 d’octubre de 2023 a les 9.00 hores;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir permís a la treballadora municipal amb DNI núm. ***5072**, per assistir al tribunal qualificador de la convocatòria per proveir una plaça de tècnic en educació infantil a l’Ajuntament de Sant Llorenç de Morunys, el dia 3 d’octubre de 2023, a partir de les 9.00 hores. Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. Les despeses de desplaçaments, dietes i indemnitzacions aniran a càrrec de l’administració on hagin estat designats.


SALUT
	Expedient 1667/2023. Dia Mundial del Farmacèutic – 25 de setembre

	Favorable
	Tipus de votació: unanimitat

	Vista la sol·licitud presentada i subscrita pelCol·legi Oficial de Farmacèutics de Lleida, en què exposa que el dia 25 de setembre se celebra el Dia Mundial del Farmacèutic, aquest any amb el lema “Enfortint els sistemes sanitaris amb els Farmacèutics”, i, per aquest motiu, demana que s'il·lumini de color verd la façana de l'Ajuntament;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, resolc il·luminar de color verd la façana de l'Ajuntament el dia 25 de setembre, amb motiu del Dia Mundial del Farmacèutic, fins a les 23.00 hores, tal com marca la normativa actual.


	Expedient 1668/2023. Dia Mundial de la Diabetis – 14 de novembre

	Favorable
	Tipus de votació: unanimitat

	Vista la sol·licitud d’un ciutadà en què exposa que el dia 14 de novembre se celebra el Dia Mundial de la Diabetis, per conscienciar la societat sobre aquesta malaltia i les mesures a prendre per tractar-la, i, per aquest motiu, demana que s'il·lumini de color blau la façana de l’Ajuntament durant la setmana del 14 de novembre;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, resolc il·luminar de color blau la façana de l'Ajuntament el dia 14 de novembre, amb motiu del Dia Mundial de la Diabetis, fins a les 23.00 hores, tal com marca la normativa actual.


	Expedient 1711/2023. EUNOIA, espai de salut mental – Campanya sensibilització salut mental

	Favorable
	Tipus de votació: unanimitat

	Vista la sol·licitud d’EUNOIA, espai de salut mental, amb CIF núm. G44881191, en què exposa que, amb motiu de la celebració del Dia de la Salut Mental, hi ha prevista una campanya per sensibilitzar i trencar l’estigma de la salut mental, amb el nom “El nucli antic amb la salut mental”, que consistirà en la col·locació de cartells als comerços del nucli antic amb una frase reflexiva sobre salut mental, per la qual cosa sol·licita la col·laboració de l’Ajuntament en la seva impressió;
A proposta de la regidora delegada de Salut,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita.


SUBVENCIONS
	Expedient 1316/2023. Subvenció Agència Catalana de l'Aigua – projecte "Millora i renovació de la xarxa de subministrament d'aigua en baixa a Solsona"

	Favorable
	Tipus de votació: unanimitat

	L'Agència Catalana de l'Aigua ha preparat una línia de subvenció de 50 milions d’euros, que té com a principal objectiu l’execució d’actuacions per a la millora i renovació de les xarxes de subministrament d’aigua en baixa dels municipis de Catalunya que tinguin per finalitat reduir les pèrdues d’aigua a la xarxa de distribució urbana en baixa i la corresponent digitalització i sectorització. Poden optar a les subvencions els ens locals i les agrupacions d’ens locals que tinguin atribuïda o delegada la prestació del servei de subministrament d’aigua en baixa.
El 26 de juny de 2023, es publica al DOGC núm. 8944 la Resolució ACC/2245/2023, de 22 de juny, per la qual es fa públic l'Acord del Consell d’Administració de l’Agència Catalana de l’Aigua pel qual s'aproven les bases d'una línia de subvencions adreçades als ens locals per a la realització d’actuacions per a la millora i renovació de les xarxes de subministrament d'aigua en baixa i per a la millora de la digitalització dels sistemes de gestió de l'aigua urbana dels municipis de Catalunya, i es deleguen en la Direcció les facultats per a l’aprovació de les convocatòries corresponents i per resoldre l'atorgament de les subvencions.
El 6 de juliol de 2023, es publica Al DOGC núm. 8952 la Resolució ACC/2464/2023, de 4 de juliol, per la qual es fa pública la convocatòria per a la concessió de subvencions, en règim de concurrència competitiva, adreçades als ens locals per a la realització d'actuacions per a la millora i renovació de les xarxes de subministrament d'aigua en baixa i per a la millora de la digitalització dels sistemes de gestió de l'aigua urbana dels municipis de Catalunya.
D'acord amb aquesta convocatòria de subvencions, l'Ajuntament pot sol·licitar fins a un 90% de l'import subvencionable, amb un màxim de 300.000,00 €.
L'Ajuntament de Solsona està interessat en dur a terme el projecte de "Millora i renovació de la xarxa de subministrament d'aigua en baixa a Solsona", que s'adequa a l'objecte subvencionable d'aquesta convocatòria.
L'Ajuntament compleix amb els requisits com a entitat beneficiària, tal com es regula a l'article 3 de la Resolució ACC/2245/2023, de 22 de juny, amb concordança amb l'article 13 de la Llei 38/2003, de 17 de novembre de subvencions, i els articles 90 i 92bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
A proposta del regidor de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda formalitzar la sol·licitud de subvenció pel projecte "Millora i renovació de la xarxa de subministrament d'aigua en baixa a Solsona", en el marc de la convocatòria per a la concessió de subvencions, en règim de concurrència competitiva, adreçades als ens locals per a la realització d'actuacions per a la millora i renovació de les xarxes de subministrament d'aigua en baixa i per a la millora de la digitalització dels sistemes de gestió de l'aigua urbana dels municipis de Catalunya.


URBANISME
	Expedient 2148/2022. Llicència urbanística – Instal·lació d'un sistema de captació d'energia solar fotovoltaica per autoconsum en una instal·lació en sòl urbà pendent de desenvolupament

	Favorable
	Tipus de votació: unanimitat

	Vista la sol·licitud de llicència provisional per a la instal·lació d'un sistema de captació d’energia solar fotovoltaica per autoconsum d’acord a la normativa urbanística que li és d’aplicació (ref. cadastral 25257A001001520001SI) i d’acord al POUM en vigor. Un àmbit de gestió pendent de l’aprovació d’un pla de millora urbana, amb una superfície de 35.288 m² que té per objectiu recollir la realitat física de l’espai i garantir la urbanització d’aquest àmbit (llicència núm. AS-2023/172);
Vist l'informe emès per l’enginyer municipal de data 6 de març de 2023;
Vist l’acord que adoptà la Junta de Govern Local en la sessió del dia 11 d’abril de 2023;
Vist que de conformitat amb els articles 54.2 del Text refós de la Llei d'urbanisme de Catalunya, aprovat per Decret legislatiu 1/2010, de 3 d'agost, i 68 del Reglament sobre protecció de la legalitat urbanística, aprovat per Decret 64/2014, de 13 de maig, l’expedient s’ha sotmet a informació pública pel termini de vint dies hàbils, a comptar des de l'endemà de la publicació dels anuncis publicats a:
Diari/Butlletí Oficial i núm.
Data publicació
Finalització exposició pública
BOP de Lleida núm. 234
24.04.2023 
23.05.2023
DOGC núm. 8808
25.04.2023
24.05.2023
El Punt Avui
20.04.2023
19.05.2023
Seu electrònica municipal
18.04.2023
17.05.2023
Atès que l’article 53.1 del TRLU determina que en els terrenys compresos en sectors de planejament urbanístic derivat o en polígons d’actuació es poden autoritzar usos i obres de caràcter provisional que no siguin prohibits per la legislació i el planejament sectorial o pel planejament territorial o urbanístic, mentre no s’hi hagi iniciat el procediment de reparcel·lació, d’ocupació directa o d’expropiació corresponent per a l’execució de l’actuació urbanística que els afecta;
Atès que El planejament general al municipi és el Pla d’ordenació urbanística municipal, aprovat definitivament el 17/12/2008 i publicat al DOGC el 6/4/2009, que classifica els terrenys objecte de sol·licitud d’autorització provisional de sòl urbà i el inclou en el Sector 7, un àmbit de gestió pendent de l’aprovació d’un pla de millora urbana, amb una superfície de 35.288 m² que té per objectiu recollir la realitat física de la bòbila Vilaró i garantir la urbanització d’aquest àmbit;
Atès que l’article 53.5 preveu com a requisit indispensable que l’activitat objecte d’autorització sigui una de les que preveu l’article 53.4, d’entre les que es troba «g. Instal·lacions de generació d’energies basades en fonts renovables» i que estiguin vinculades a activitats preexistents, com és la producció i distribució d’estella per a biomassa;
Atès que s’ha aportat la documentació requerida a l’article 54.1:
1. La memòria justificativa del caràcter provisional dels usos i obres.
2. L’acceptació pels propietaris i els gestors o explotadors dels usos i les obres en virtut del contracte d’arrendament o qualsevol altre negoci jurídic de cessar els usos i de desmuntar o enderrocar les obres quan ho acordi l’administració actuant, sense dret a percebre indemnització per aquest concepte ni per la finalització del contracte d’arrendament o qualsevol altre negoci jurídic.
3. El compromís de les persones esmentades de reposar la situació alterada pels usos i obres provisionals sol·licitats si aquest informe és desfavorable.
Atès que obeint als articles 54.2 del Text refós de la Llei d'urbanisme de Catalunya, aprovat per Decret legislatiu 1/2010, de 3 d'agost, i 68 del Reglament sobre protecció de la legalitat urbanística, aprovat per Decret 64/2014, de 13 de maig, l’expedient s’ha sotmet a informació pública pel termini de vint dies hàbils, a comptar des de l'endemà de la publicació dels anuncis publicats al BOP de Lleida núm. 234, DOGC núm. 8808, el Punt Avui i a la seu electrònica de l’Ajuntament de Solsona;
Atès que durant aquest termini l’expedient s’ha pogut examinar per qualsevol persona a les dependències municipals per formular les al·legacions i/o reclamacions de s’estimés pertinents i no s’ha presentat cap;
Atès que s’ha sol·licitat l’informe corresponent a la Comissió Territorial d’Urbanisme de la Catalunya Central en relació amb l’expedient d’autorització en relació amb l’expedient d’autorització provisional per una instal·lació solar fotovoltaica d’autoconsum., i aquest ha estat favorable;
Atès que, de conformitat amb l’article 54.3 del Text refós de la Llei d’urbanisme:
1. S’ha constituït garantia necessària per assegurar la reposició de la situació alterada al seu estat originari.
2. Els compromisos han estat acceptats pels interessats i propietaris.
Atès que durant aquest termini l’expedient s’ha pogut examinar per qualsevol persona a les dependències municipals per formular les al·legacions i/o reclamacions que s'estimés pertinents;
Que durant dit termini no s'ha presentat cap al·legació ni reclamació.
Atès la Comissió Territorial d’Urbanisme de la Catalunya Central, en la sessió del dia 31 de maig de 2023, va emetre informe favorable;
Atès que la instal·lació fotovoltaica sol·licitada s’adiu en els paràmetres admesos per l’ordenança reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona legalment implantats;
A proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
1. Concedir llicència d’obres, edificacions, Instal·lacions provisional a Energia Verda del Solsonès, SL, amb CIF núm. B25789983, per a la realització de per a la instal·lació d'una generadora solar fotovoltaica per d’autoconsum de 57,96 kWp, amb una potència nominal de 50 kW, instal·lada a la coberta de l’edifici situat a la carretera de Manresa, 78, al terme municipal de Solsona, formulat i tramès per l'Ajuntament, a l'efecte de l'informe previst a l'article 54 del Text refós de la Llei d'urbanisme, d'acord amb les determinacions i condicions dels apartats 3 i 4 de l’article 54 del Text refós de la Llei d'urbanisme.
La llicència urbanística s’haurà d’atorgar amb les condicions de resolució i d’eficàcia que s’indiquen als articles 69 i 70 Decret 64/2014, de 13 de maig, pel qual s’aprova el Reglament sobre protecció de la legalitat urbanística.
Previ a l’execució del projecte caldrà disposar/complir els punts següents, sense els quals no pot iniciar-se l’obra:
· disposar del certificat de solidesa acreditant que la construcció és apte per a l’ús que se li vol donar segons la normativa d’aplicació, el Codi Tècnic de l’Edificació o declaració responsable de disposar-lo.
· en cas de tractar-se d’un edifici plurifamiliar autorització de la comunitat de propietaris.
Igualment s’informa que donat el cas no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la direcció general de relacions laborals, treball autònom, seguretat i salut laboral relativa a l’aplicació del reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Complir amb l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.
3. Sense perjudici del compliment de la normativa de seguretat i salut laboral.
4. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
5. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l’IBI.
6. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.
7. Notificar la present resolució als interessats, que hauran d'acceptar les condicions de la llicència.
8. Remetre la Resolució al Registre de la Propietat a fi que, d'acord amb l’article 54.4 del Text refós de la Llei d'urbanisme de Catalunya, aprovat per Decret legislatiu 1/2010, de 3 d'agost, i l’article 70.1 del Reglament sobre protecció de la legalitat urbanística, aprovat per Decret 64/2014, de 13 de maig, es facin constar les condicions de la llicència atorgada.


	Expedient 1427/2023. Llicència urbanística – Rehabilitació energètica d'un edifici

	Favorable
	Tipus de votació: unanimitat

	Vista la sol·licitud de llicència municipal d’obres per a la rehabilitació energètica d’un edifici situat al carrer dels Dominics (ref. cadastral 7405102CG7570N0002HK) (llicència núm. AS-2023/173);
Vist l'informe emès pels Serveis Tècnics Municipals i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada amb les condicions que es detallen a continuació:
· Abans de l’inici de les obres cal adjuntar el certificat d’acceptació de residus emès per part del gestor autoritzat.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i en particular el que es refereix a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material…) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. És important concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública… tots aquests aspectes cal que siguin acordats amb els Serveis Tècnics Municipals i la Policia Local, i aprovats per l’Ajuntament abans de l’inici de les obres a dur a terme.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


VARIS
	Expedient 1683/2023. Consulta de les actes dels anys 1980 i 1981 i del projecte de restauració de les fonts gòtiques de Solsona

	Favorable
	Tipus de votació: unanimitat

	Vista la sol·licitud presentada i subscrita per un ciutadà amb DNI núm. ***4720**, en què, amb motiu d'un estudi que està realitzant per al Centre d’Estudis Lacetans sobre els elements patrimonials de l’arquitectura de l’aigua de Solsona, demana poder consultar les actes dels anys 1980 i 1981 i el projecte de restauració de les fonts gòtiques de Solsona que va fer aquells anys Manel Casserras, així com tot el que faci referència a aquesta restauració i la documentació associada (plànols, projectes i documentació històrica que s’hagués fet servir i consti en l’expedient de l’obra);
Vist el que disposa la Llei 9/2014, de 29 de desembre, de Transparència, accés a la informació pública i bon govern;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda facilitar al sol·licitant els llibres de les actes dels plens i de les comissions permanents dels anys 1980 i 1981 per tal que pugui fer les consultes a les obres esmentades.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

